**БИОГРАФИЈА**

Дејан Рајчић, рођен 28.08.1966.године у Пожаревцу. По образовању дипломирани правник. Запослен у привредном друштву ИСТ урбан доо на функцији директора друштва. Од 2000-те год. до 2004-те вршио функцију подпредседника градске владе Града Ниша а од 2004-те до 2007-ме заменика Градоначелника Ниша. У више сазива биран на функцију народног посланика Народне скупштине Републике Србије. Од 2014-те до 2016-те обављао дужност саветника у Министарству за ванредне ситуације Владе Србије. У више наврата биран за одборника СГН. Године 2015-те, одрекао се функције одборника СГН због става Агенције за борбу против корупције, да се као изабрани одборник и члан Савета јавне манифестације JAZZ FESTIVAL NISVILLE, налази у сукобу интереса.

У периоду обављања функције зам.Градоначелника, утврдио је предлог Одлуке којим је JAZZ FESTIVAL NISVILLE, проглашен јавном градском манифестацијом Града Ниша и од 2006-те године усвојен нови концепт организације и рада, који је у наредних 10.година, резултирао чињеницом да је JAZZ FESTIVAL NISVILLE препознат као један од 10 најзначајнијих фестивала у Европи а дефинитивно мапиран на светској карти фестивала као један од значајнијих и утицајнијих.

Дејан Рајчић и сам се бави музиком, члан је Хуманитарног бенда КОЛЕГЕ а прошле, 2016-те године, имали су запажен наступ на фестивалу, свирајући Jazz I Blues стандарде.